 Sọ àlo kan nípa Ìjàpá àti àkàrà  : Ki ṣe ènìyàn nìkan ló fẹràn àkàrà, Àjàpá naa fẹràn àkàrà, ṣùgbọn kò ri owó raa, nitori èyi Ojú ni Àjàpá fi nri àkàrà, ètè rẹ ko baa.  Àjàpá wá ronú ọgbọn ti ó lè dá lati pèsè àkàrà fún òhun àti idilé rẹ.  Ó ronú bi wọn ti lè dá ẹrù ba ọmọ alákàrà ki ó lè sá fi igbá àkàrà, rẹ silẹ.  Ó gbé agọ wọ, ìyàwó àti ọmọ rẹ fi pápá bora.  Bi alákàrà ba ti kiri kọjá, Àjàpá a bẹ si iwájú ọmọ alákàrà, wọn a ma ko orin bayi:Taló pe ìyá alákàrà ṣeré, Ìyá alákàrà 2ce   Ó nta sánsán simi nímú   Ìyá alákàrà   Ó nta dòdò sími lọfun   Ìyá alákàrà.   Ẹrù ba alákàrà, á da àkàrà dà nù.  Àjàpá àti ẹbí rẹ á bẹrẹ si kó àkàrà. Yorùbá ni Wọn mú olè lẹẹkan, ó ni ohun ò wá ri, tani fi ọnà han olè?.  Ọmọ alákàrà sunkún lọ si ilé, inú Ìya-alákàrà kò dùn si ọmọ rẹ nitori o pàdánù àkàrà àti owó ti o yẹ ki ó pa.  Kò gba ìtàn ọmọ rẹ gbọ, nitorina, ó gbé àkàrà fún ni ọjọ keji ati ọjọ kẹta, ọmọ tún padà pẹlú ẹkún.  Ohun fúnra rẹ tẹlé ọmọ rẹ, iwin tún yọjú, àwọn mejeeji sá eré padà si ìlú lai ranti gbé igbá àkàrà.  Ìyá alákàrà gba ọdọ Ọba àti àgbà ìlú lọ lati sọ ohun ti ojú wọn ri.  Ọba pe awọn òrìṣà ìlú lati ṣe iwadi ohun ti ó fẹ ba ọrọ ìlú jẹ yi.  Ninu gbogbo òrìsà, Ọsanyìn nikan ló gbà lati yanjú ọrọ yi.Ìyá alákàrà tungbe àkàrà fún ọmọ rẹ, ṣùgbọn ohun àti Ọsanyin tẹlé.  Bi alákàrà ti bẹrẹ si polówó, Àjàpá tún jade gẹgẹ bi iṣe rẹ.  Yoruba ni Ọjọ gbogbo ni ti olè, ọjọ kan ni ti olóhun.  Ìyá alákàrà àti ọmọ rẹ tún méré, ṣùgbọn Ọsanyin ti o fi ara pamọ dúró lati wo ohun ti ó fẹ ṣẹlẹ.  Àjàpá àti àwon idile rẹ jade nwọn bọ ohun ti nwọn fi bora silẹ lati tún bẹrẹ si kó àkàrà.  Orí ti Àjàpá yọ jade lati jẹ àkàrà, Ọsanyin fọ igi ẹlẹgun mọ lórí, awọn ẹbi rẹ sálọ.  Ọsanyin gbé òkú Àjàpá lọ si ọdọ Ọba.  Inú ará ìlú dùn nitori àṣiri olè tú.  Ọba pàṣẹ pe Àjàpá ni ki nwọn bẹrẹ fi rúbọ si Ọsanyin.Ẹkọ ìtàn yi ni pe ojúkòkòrò kò lérè, bó pẹ, bóyá àṣírí olè á tú.  Ikú lèrè ẹṣẹ  Àjàpá pàdánù ẹmí nitori àkàrà. 